**KÚPNA ZMLUVA**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov

(ďalej ako „Zmluva“)

medzi Zmluvnými stranami:

**Kupujúci:**

Obchodné meno: **Centrum vedecko-technických informácií SR**

**Sídlo: Lamačská cesta 8/A**, 811 04 Bratislava

Zastúpené: prof. PharmDr. Ján Kyselovič, CSc., generálny riaditeľ

IČO: 00 151 882

IČ DPH: SK2020798395

DIČ: 2020798395

Bank. spojenie: Štátna pokladnica

IBAN: SK05 8180 0000 0070 0006 4743

(ďalej ako „Kupujúci “) na jednej strane,

a

**Predávajúci:**

Obchodné meno:

Sídlo

Zastúpená:

IČO:

DIČ:

Bank. spojenie:

IBAN:

Zapísaná v Obchodnom registri Okresného súdu ..........., oddiel: .........., vložka č. ...............

(ďalej ako „Predávajúci“) na druhej strane,

(Kupujúci a Predávajúci spolu ďalej ako „Zmluvné strany“)

Článok I.

Úvodné ustanovenie

1. Centrum vedecko-technických informácií SR je štátnou príspevkovou organizáciou napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov.
2. Na základe vyhodnotenia ponúk vo verejnom obstarávaní bola vybratá ponuka Predávajúceho ako úspešného uchádzača. Vzhľadom na túto skutočnosť a predloženú ponuku Predávajúceho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri poskytovaní predmetu zákazky Predávajúcim Kupujúcemu.
3. Predávajúci vyhlasuje, že je osoba oprávnená na uzatvorenie tento Zmluvy v zmysle zákona č. 315/2016 Z.z. o registri partnerov verejného sektora a má splnené z toho vyplývajúce povinnosti.
4. Zmluvné strany vyhlasujú, že údaje uvedené v záhlaví tejto Zmluvy sú pravdivé a aktuálne a zaväzujú sa bez meškania oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej Zmluvnej strane z neznalosti týchto údajov vzniknúť.
5. V prípade rozporu medzi ustanoveniami samotného textu tejto Zmluvy a je prílohami je rozhodujúce, čo je uvedené v jednotlivých ustanoveniach samotného textu tejto Zmluvy.
6. Každý odkaz na túto Zmluvu znamená na samotný text tejto Zmluvy ako aj všetky jej prílohy v aktuálnom znení, pokiaľ nie je vyslovene uvedené inak.

Článok II.

Predmet zmluvy

* 1. Predmetom tejto Zmluvy je dodanie regálov a ich montáž pre budovu Múzea školstva a pedagogiky, Charkovská 1, Bratislava, podľa špecifikácie uvedenej v Prílohe č. 1 Zmluvy (ďalej len „tovar“) Predávajúcim, vrátane ich dopravy.
  2. Predávajúci sa zaväzuje predmet Zmluvy odovzdať Kupujúcemu dohodnutým spôsobom (dodanie a montáž) a previesť na neho vlastnícke právo. Kupujúci sa zaväzuje prevziať predmet Zmluvy, potvrdiť prevzatie tovaru na dodacom liste a uhradiť Predávajúcemu kúpnu cenu.

Článok III.

Cena a platobné podmienky

1. Cena podľa tejto Zmluvy je stanovená v súlade so zákonom č. 18/1996 Z. z. o cenách v znení neskorších predpisov.

2. Celková cena na dodanie predmetu Zmluvy je stanovená vo výške ..............................,- eur s DPH (slovom: ...................................................................................... eur s DPH) (................................,- eur bez DPH).

3. Cena zahŕňa všetky náklady Predávajúceho spojené s riadnym dodaním a montážou predmetu Zmluvy podľa podmienok stanovených v tejto Zmluve. Predávajúci nie je oprávnený účtovať si akékoľvek ďalšie poplatky za dodanie a montáž predmetu Zmluvy.

4. Predávajúci vystaví faktúru pre Kupujúceho s dodacím listom po dodaní tovaru a jeho montáži v súlade so všeobecne záväznými právnymi predpismi, predovšetkým zákonom č. 222/2004 Z. z. o dani z pridanej hodnoty v znení neskorších predpisov. Splatnosť faktúry je 30 (slovom: tridsať) kalendárnych dní odo dňa doručenia faktúry Kupujúcemu zo strany Predávajúceho za predpokladu, že doručená faktúra bude spĺňať všetky zákonné a zmluvné náležitosti a bude doručená na adresu Kupujúceho uvedeného v záhlaví tejto Zmluvy.

5. Peňažný záväzok Kupujúceho vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu Predávajúceho uvedeného v príslušnej faktúre.

6. Ak faktúra Predávajúceho nespĺňa zákonom stanovené alebo vyššie uvedené náležitosti, alebo neboli splnené podmienky pre vystavenie faktúry uvedené v tejto Zmluve, Kupujúci je oprávnený faktúru vrátiť. Oprávneným vrátením faktúry Predávajúceho v súlade s ustanovením tohto bodu sa plynutie lehoty splatnosti faktúry preruší a doručením opravenej faktúry Kupujúcemu začne plynúť nová lehota splatnosti.

7. Neoddeliteľnou súčasťou faktúry je dodací list potvrdzujúci prevzatie tovaru oprávnenou osobou za Kupujúceho. V dodacom liste bude uvedená špecifikácia dodaného tovaru.

Článok IV.

**Čas a miesto plnenia**

1. Zmluvné strany sa dohodli, že predmet Zmluvy bude dodaný a namontovaný najneskôr do 8 (slovom: ôsmich) týždňov odo dňa účinnosti Zmluvy.

2. Miesto dodania je Múzeum školstva a pedagogiky, Charkovská 1, Bratislava.

3. Zodpovedná osoba Kupujúceho vo veci prevzatia predmetu Zmluvy za Múzeum školstva a pedagogiky je Mgr. Martina Kočí.

4. V prípade výskytu akejkoľvek skutočnosti brániacej plneniu predmetu Zmluvy v dohodnutom termíne je Predávajúci povinný bez zbytočného odkladu informovať o tejto skutočnosti Kupujúceho.

**Článok V.**

**Podmienky plnenia, vady a záruka**

1. Predávajúci sa zaväzuje dodať predmet Zmluvy v súlade s touto Zmluvou, jej Prílohou č. 1, so všeobecne záväznými právnymi predpismi a v súlade s pokynmi a potrebami Kupujúceho. Predávajúci sa zaväzuje dodať predmet Zmluvy Kupujúcemu v akosti a vyhotovení spôsobilom na použitie a účel stanovených v Zmluve.
2. Predávajúci zodpovedá za vady, ktoré má predmet Zmluvy v okamihu, keď prechádza nebezpečenstvo škody na predmete Zmluvy na Kupujúceho (t.j. jeho montážou), ako aj za akékoľvek vady, ktoré sa vyskytnú po prevzatí predmetu Zmluvy v záručnej dobe. Predávajúci zodpovedá Kupujúcemu aj za škodu, ktorá vznikla Kupujúcemu v dôsledku vád predmetu Zmluvy, za ktoré zodpovedá Predávajúci.

3. Predávajúci zodpovedá za vady, ktoré má predmet Zmluvy v čase jeho dodania Kupujúcemu, ako aj za vady, ktoré sa vyskytnú po prevzatí predmetu Zmluvy v záručnej dobe.

4. Záručná doba je 24 (slovom: dvadsaťštyri) mesiacov odo dňa prevzatia tovaru Kupujúcim.

5. Práva zo zodpovednosti za vady, ktoré sa vyskytnú v záručnej dobe musí Kupujúci uplatniť u Predávajúceho v záručnej dobe, inak zaniknú.

6. Predávajúci sa zaväzuje odstrániť vadu najneskôr do 30 (slovom: tridsiatich) dní od upozornenia Kupujúceho na vzniknutú vadu.

7. Ak Predávajúci neodstráni vady v dohodnutej lehote, môže Kupujúci zabezpečiť ich odstránenie na náklady Predávajúceho.

8. Predávajúci nezodpovedá za vady tovaru, ktoré sú spôsobené neodbornou manipuláciou Kupujúceho s tovarom.

9. Predávajúci sa zaväzuje pre prípad vady dodaného tovaru, že počas záručnej doby má Kupujúci právo požadovať a Predávajúci povinnosť bezplatne odstrániť vady.

10. V ostatnom platia pre postup a spôsob vybavenia reklamácie a odstránenie vád príslušné ustanovenia zákona č. 513/1991 Zb. Obchodný zákonník.

**Článok VI.**

**Doba trvania Zmluvy**

1. Táto Zmluva sa uzatvára na dobu určitú, a to do doby splnenia záväzkov Zmluvných strán vyplývajúcich z tejto Zmluvy, najneskôr však do ..............................................

Článok VII.

Ukončenie Zmluvy

1. Táto Zmluva zaniká:

a) splnením predmetu záväzku alebo

b) dohodou Zmluvných strán alebo

c) písomným odstúpením od Zmluvy.

1. Zmluvná strana je oprávnená odstúpiť od tejto Zmluvy v prípadoch ustanovených v zákone alebo uvedených v tejto Zmluve. Odstúpiť od Zmluvy je možné aj z dôvodu zmarenia účelu Zmluvy, ktorý je Zmluvným stranám známy.
2. Za podstatné porušenie Zmluvy Predávajúcim sa okrem v jednotlivých jej článkoch považuje aj:

a) nedodržanie dohodnutej ceny,

b) nedodržanie dohodnutého termínu na odstránenie vady poskytnutého tovaru,

c) dodanie vadného plnenia.

1. V prípade porušenia povinností Predávajúceho, ktoré sa považujú za nepodstatné porušenia zmluvnej povinnosti, ak Predávajúci nesplní svoju povinnosť ani v dodatočne primeranej lehote, ktorá mu bola na to Kupujúcim poskytnutá, je Kupujúci oprávnený odstúpiť od Zmluvy.
2. Odstúpenie od Zmluvy je účinné dňom doručenia oznámenia o odstúpení od Zmluvy druhej Zmluvnej strane.
3. Odstúpenie od Zmluvy sa nedotýka nároku na zaplatenie zmluvnej pokuty.
4. Odstúpením od Zmluvy nie sú dotknuté nároky na náhradu škody vzniknuté porušením tejto Zmluvy.

Článok VIII.

Sankcie

1. V prípade porušenia povinnosti Predávajúceho dodať a namontovať tovar riadne a včas podľa tejto Zmluvy, je Kupujúci oprávnený požadovať od Predávajúceho zaplatenie zmluvnej pokuty v rozsahu a za podmienok definovaných v tomto článku.
2. V prípade omeškania Predávajúceho s dodaním a namontovaním tovaru, má Kupujúci právo na zmluvnú pokutu vo výške 0,5 % z celkovej sumy za každý deň omeškania.
3. V prípade, ak bude Kupujúci v omeškaní s úhradou faktúry podľa tejto Zmluvy, Predávajúci má nárok na zmluvnú pokutu vo výške 0,5% z fakturovanej sumy za každý deň omeškania.
4. Predávajúci nebude v omeškaní, ak záväzok na plnenie alebo činnosti podľa tejto Zmluvy nemohol riadne a včas splniť pre okolnosti, ktoré po uzavretí tejto Zmluvy vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) – lehoty pre plnenie alebo činnosti Predávajúceho podľa tejto Zmluvy sa predĺžia o dobu zodpovedajúcu dobe trvania takýchto okolností.
5. Uplatnením nároku v zmysle bodu 2, 6 a 7 tohto článku nie je dotknutý nárok Kupujúceho na plnú náhradu škody.
6. Nedodržanie špecifikácie predmetu Zmluvy sa považuje za podstatné porušenie Zmluvy a Kupujúci má právo odstúpiť od Zmluvy.
7. Nedodržanie zmluvných podmienok možno klasifikovať ako podstatné porušenie Zmluvy a má za následok odstúpenie od Zmluvy.

Článok IX.

Subdodávatelia

1. Predávajúci zodpovedá Kupujúcemu za realizáciu predmetu Zmluvy bez ohľadu na to, či predmet Zmluvy realizuje sám, alebo prostredníctvom tretích osôb – subdodávateľov.
2. V prípade, ak Predávajúci alebo jeho subdodávateľ majú povinnosť byť zapísaní v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov, táto povinnosť musí byť splnená pred podpisom tejto Zmluvy.
3. Predávajúci a jeho subdodávateľ musia spĺňať podmienku zápisu počas celého trvania tejto Zmluvy.
4. Predávajúci je povinný písomne oznámiť akúkoľvek zmenu údajov o Predávajúcom a jeho subdodávateľovi na adresu Kupujúceho uvedenú v záhlaví tejto Zmluvy.
5. Predávajúci je rovnako povinný oznámiť Kupujúcemu každú zmenu v registri partnerov verejného sektora, týkajúcu sa tak Predávajúceho ako aj jeho subdodávateľa.
6. Zoznam subdodávateľov Predávajúceho, ktorý predložil Predávajúci do času uzavretia Zmluvy spolu s uvedením údajov o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 3 tejto Zmluvy.
7. Ak v čase uzavretia Zmluvy Predávajúcemu neboli známi subdodávatelia a Predávajúci má v úmysle realizovať predmet tejto Zmluvy prostredníctvom subdodávateľa Predávajúci bezodkladne písomne oznámi Kupujúcemu s uvedením údajov o subdodávateľovi v rozsahu:
8. meno a priezvisko alebo obchodné meno, resp. názov,
9. adresa pobytu alebo sídlo,
10. IČO alebo dátum narodenia, ak nebolo pridelené IČO, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia osoby oprávnenej konať za subdodávateľa.
11. Predávajúci je povinný najneskôr do 5 (slovom: piatich) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa a osoby oprávnenej konať za subdodávateľa v rozsahu uvedenom v bode 7. tohto článku Zmluvy.

Článok X.

Záverečné ustanovenia

* 1. Ak sa zistí, že niektoré z ustanovení tejto Zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení Zmluvy, ani samotnej Zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto Zmluvy sledovali neplatným alebo neúčinným ustanovením. Obdobne budú Zmluvné strany postupovať aj v prípade, ak sa zistí, že niektoré z ustanovení tejto Zmluvy je nevykonateľné.
  2. Zmluvné strany sa dohodli, že prípadné spory vyplývajúce zo zmluvných vzťahov tejto Zmluvy budú riešiť predovšetkým osobným rokovaním a až následne súdnou cestou, príslušným súdom SR.
  3. Túto Zmluvu je možné meniť a dopĺňať len formou písomných dodatkov podpísaných oboma Zmluvnými stranami. Táto povinnosť sa nevzťahuje na zmenu kontaktných údajov. Zmluvné strany sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov uvedených v Zmluve.
  4. Táto Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Ak sa Zmluva do troch mesiacov od jej uzavretia nezverejní, platí, že k uzavretiu zmluvy nedošlo.
  5. Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu v Centrálnom registri zmlúv vedenom na Úrade vlády Slovenskej republiky, resp. v Obchodnom vestníku. Predávajúci berie na vedomie povinnosť Kupujúceho a na zverejnenie tejto Zmluvy a svojím podpisom dáva súhlas na zverejnenie tejto Zmluvy v plnom rozsahu.
  6. Táto Zmluva a záväzkový vzťah z tejto zmluvy sa spravuje zákonom č. 513/1991 Z.z. Obchodný zákonník v znení neskorších predpisov.
  7. Táto Zmluva sa podpisuje v štyroch rovnopisoch, pričom každá Zmluvná strana obdrží po dvoch vyhotoveniach. Zmluvné strany vyhlasujú, že Zmluvu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli, a preto ju po jej prečítaní na znak súhlasu vlastnoručne podpisujú.
  8. Neoddeliteľnou súčasťou tejto Zmluvy sú nasledujúce prílohy:

Príloha č. 1: Opis predmetu zákazky a návrh na plnenie predmetu zákazky

Príloha č. 2: Návrh na plnenie kritérií (po vyhodnotení – víťazného uchádzača)

Príloha č. 3: Zoznam subdodávateľov (po vyhodnotení – víťazného uchádzača)

V Bratislave, dňa..................... V Bratislave, dňa....................

Kupujúci: Predávajúci:

........................................................................ .......................................................................

prof. PharmDr. Ján Kyselovič, CSc.,

generálny riaditeľ